stanford-oval/wikipedia huggingface dataset:
Conwy

Conwyn muurien ympäröimä kaupunki. Linna oikealla.
Conwy on kaupunki Walesissa. Vuonna 2001 siellä oli noin 116 538 asukasta. Se on hyvin säilynyt keskiaikainen kaupunki muureineen. Conwyn linnan rakennutti vuosina 1283–1289 kuningas Edvard I lujittaakseen valtaansa Walesissa. Edward myös keksi nimittää Conwyssä syntynyttä poikaansa Walesin prinssiksi, joka on nykypäivään asti säilynyt kruununperijän arvonimi.
Conwyn maamerkkejä ovat linnan muurien ohella kaksi siltaa. Sekä riippusilta että rautatiesilta kulkevat Conwyjoen yli läheltä linnaa.
Telfordin silta
Katunäkymä
Conwyjoki linnasta nähtynä
Conwyä kaupunginmuurin ulkopuolelta
Aiheesta muualla

Wikimedia Commonsissa on kuvia tai muita tiedostoja aiheesta .
Walesin hallintoalueet
Anglesey
Blaenau Gwent
Bridgend
Caerphilly
Cardiff
Carmarthenshire
Ceredigion
Conwy
Denbighshire
Flintshire
Gwynedd
Merthyr Tydfil
Monmouthshire
Neath Port Talbot
Newport
Pembrokeshire
Powys
Rhondda Cynon Taf
Swansea
Torfaen
Vale of Glamorgan
Wrexham
Cooch Behar

Kaupungin sijainti Intiassa.
Cooch Behar eli Koch Bihār (bengaliksi কোচবিহার, Kocabihāra) on kaupunki Länsi-Bengalin osavaltiossa Intiassa. Vuonna 2001 kaupungissa oli 103 008 asukasta.  
Se oli Koch Biharin ruhtinaskunnan keskuspaikka vuosina 1586–1949.
Cooch Behar -palatsi
Aiheesta muualla

Kuvia tai muita tiedostoja aiheesta Cooch Behar Wikimedia Commonsissa
Constantina

Constantina (lat.) tai Konstantina (m.kreik. Κωνσταντίνα, Kōnstantina) voi viitata seuraaviin:
Maantiede

Arelate, myöhemmin Constantina, antiikin aikainen kaupunki Galliassa
Cirta, myöhemmin Constantina, antiikin aikainen kaupunki Numidiassa
Constantina, kaupunki Espanjassa
Henkilöitä

Constantina (n. 307/317–354), Konstantinus Suuren tytär
Constantina (n. 560–605), Bysantin keisarinna, keisari Maurikioksen puoliso
Culebra

| Culebra "Última Virgen" (Viimeinen neisyt), Isla Pasaje |
| --- | --- |
 Yhdysvaltojen postitoimisto, Culebra
 lippu:  vaakuna

 Koordinaatit: 18°19′N, 65°17′W 
Valtio:  Yhdysvallat
Yhdysvaltoihin kuuluvan itsehallintoalue:  Puerto Rico
kunta:  Culebra
Pinta-ala:  
 – Kokonaispinta-ala:  30.1 km²
Väkiluku (2020)  (arvio):  1 818
Aikavyöhyke:  UTC-4
Infobox OKVirheellinen NIMI-arvo: 
Culebra on yhden 30 neliökilometrin kokoisen saaren muodostama kunta Puerto Ricossa pääsaaren itäpuolella ja Viequesin pohjoispuolella. Sitä on kutsuttu myös nimellä "Última Virgen" (Last Virgin), koska sitä sijaintinsa vuoksi on toisinaan pidetty äärimmäisenä Neitsytsaarista. Nykyään saaren asukasluku on vajaa 2 000 henkeä ja vallitseva elinkeino on turismi. Saarella on espanjan kruunun rakennuttama majakka 1880-luvulta.
Historia

On perusteltuja arvioita, että Culebrassa asui alun perin Etelä-Amerikasta saapuneita tainointiaaneja. Espanjalaiset merirosvot ovat käyttänet saarta satamanaan 1700-luvulla ja käyttäneet siitä nimeä Isla Pasaje. Culebran ja viereisen Veiquesin ensimmäinen brittiläinen kruununkuvernööri oli tiettävästi nimeltään Stevens, vuodesta 1875. Hänen päävastuullaan oli kalastuksen varjelu kilpailijoilta. Vuonna 1894 on laskettu saarella asuneen 519 henkeä viidessä yhteisössä, lisäksi saarella oli kirkko, hallintorakennus ja vesisäiliö. Culebralla harjoitettiin maataloutta ja se tuotti vientiin muun muassa tupakkaa, puuvillaa ja kalkkunaa sekä muun muassa kilpikonnankuoria ja -öljyä sekä puuhiiltä. Yhdysvaltojen merivoimat saapuivat saarelle vuonna 1901.
Aiheesta muualla

Kuvia tai muita tiedostoja aiheesta Culebra Wikimedia Commonsissa
Lauttaraha

Lauttaraha eli lossiraha on aiemmin Suomessa käytössä ollut maksu maantiehen liittyvän lautan käytöstä vesistön ylittämiseen.
Vuonna 1883 annettu asetus teitten ja siltain tekemisestä ja kunnossapitämisestä maalla määräsi, että jokainen käräjäkunta toimi tientekolahkona, jolla tarvittaessa oli oikeus päättää lauttarahan suuruudesta. Päätös oli kuitenkin jätettävä kuvernöörin (maaherran) tutkittavaksi ja hän antoi taksan, joka pantiin esille lauttapaikalle.
Laki teiden tekemisestä ja kunnossapidosta maalla astui voimaan vuoden 1921 alussa. Sen mukaan maaherralla oli oikeus määrätä kohtuullinen maksu paikallistiellä olevan sillan, lossin tai lautan käyttämisestä tieosakkaiden tekemän ehdotuksen perusteella. Vuoden 1927 tielaki sääti, että maaherralla oli valta määrätä kohtuullinen maksu kunnantiellä tai kylätiellä olevan lossin tai lautan käyttämisestä. Ehdotuksen maksusta teki kunnanvaltuusto tai tieosakkaat. Maksu meni joko kunnalle tai tierahastoon ja maaherran vahvistama taksa oli pantava näkyville tien tai ylikulkupaikan viereen.
Vuonna 1954 säädetty laki yleisistä teistä sisälsi ohjeen, että oli määrättävä asetuksella saadaanko ja millä ehdoilla kantaa maksua paikallistiehen kuuluvan lautan käyttämisestä. Maksu ei saanut olla suurempi kuin lautan kunnossapitokustannukset edellyttivät.
Lepopotentiaali

Lepopotentiaali eli lepojännite on kaikkien solujen kalvoilla vallitseva jännite-ero. Jännite-erosta käytetään myös nimitystä kalvojännite, mutta hermo- ja lihassoluissa yleinen nimitys on lepojännite. Solun täytyy pitää yllä aktiivisesti sille ominaista tasapainotilaa, homeostaasia, pystyäkseen toimimaan oikein ja reagoimaan muutoksiin. Lepopotentiaalissa solukalvon sisäpuolella vallitsee negatiivinen varaus ja ulkopuolella positiivinen. Lepopotentiaali syntyy monesta osatekijästä, kuten solun sisällä olevista, solukalvoa läpäisemättömistä varauksellisista makromolekyyleistä (esimerkiksi proteiineista), sekä solukalvon pinnalla olevien passiivisten Na-, Ca- ja Cl-ionien vuotokanavien ominaisuuksista. Tärkeässä osassa lepopotentiaalin ylläpidossa on aktiivinen Na-K-ATPaasi, joka pumppaa samalla kertaa kolme natriumionia solusta ulos ja kaksi kaliumionia solun sisään käyttäen ATP:n hydrolyysissä vapautuvaa energiaa.
Confide in Me: The Irresistible Kylie

| Confide in Me: The Irresistible Kylie Kylie Minogue |
| --- | --- | --- |

Kokoelmalevyn tiedot
 Äänitetty : 1993–1998
 Julkaistu: 16. heinäkuuta 2007
 Tyylilaji: Pop, dancepop, synthpop, trip hop, R&B, electronica
 Levy-yhtiö: Music Club
Kylie Minoguen muut julkaisut
| Ultimate Kylie 2004 | Confide in Me: The Irresistible Kylie 2007 | Kylie Hits 2011 |
Confide in Me: The Irresistible Kylie on Kylie Minoguen kokoelmalevy julkaistiin 16. heinäkuuta 2007 Britanniassa. Albumi sisältää kaikki kappaleet albumeja Kylie Minogue (1994) ja Impossible Princess (1997), sekä harvinaisia ​​kappaleita ja B-puolia.
Kappaleet

| CD 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Confide in Me | Steve Anderson, Dave Seaman, Owain Barton | Brothers in Rhythm | 5.51 |  |  |  |  |  |
| 2. | Put Yourself in My Place | Jimmy Harry | Harry | 4.54 |  |  |  |  |  |
| 3. | Where Is the Feeling? (BIR 7" Mix)  | Wilf Smarties, Jayn Hanna | Brothers in Rhythm | 4.11 |  |  |  |  |  |
| 4. | If I Was Your Lover | Harry | Harry | 4.45 |  |  |  |  |  |
| 5. | Some Kind of Bliss | Minogue, James Dean Bradfield, Sean Moore | Dave Eringa, Bradfield | 4.12 |  |  |  |  |  |
| 6. | Did It Again | Minogue, Anderson, Seaman | Brothers in Rhythm | 4.22 |  |  |  |  |  |
| 7. | Breathe | Minogue, Dave Ball, Ingo Vauk | Ball, Vauk | 4.37 |  |  |  |  |  |
| 8. | If You Don't Love Me |  |  | 2.12 |  |  |  |  |  |
| 9. | Tears | Minogue, Ball, Vauk | Ball, Vauk | 4.29 |  |  |  |  |  |
| 10. | Gotta Move On |  |  | 3.35 |  |  |  |  |  |
| 11. | Difficult by Design |  |  | 3.43 |  |  |  |  |  |
| 12. | Stay This Way |  |  | 4.34 |  |  |  |  |  |
| 13. | This Girl |  |  | 3.08 |  |  |  |  |  |
| 14. | Automatic Love | Minogue, Inga Humpe, Charlie Mallozzi, Marco Sabiu | Brothers in Rhythm | 4.45 |  |  |  |  |  |
| 15. | Where Has the Love Gone? (Roach Motel Mix)  | Alex Palmer, Julie Stapleton |  | 9.25 |  |  |  |  |  |
| 16. | Surrender | Gerry DeVeaux, Charlie Mole | DeVeaux, John Waddle, Tim Bran | 4.25 |  |  |  |  |  |
| 17. | Dangerous Game | Anderson, Seaman | Brothers in Rhythm | 5.30 |  |  |  |  |  |
| CD 2 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Time Will Pass You By | Dino Fekaris, Nick Zesses, John Rhys | M People | 5.26 |  |  |  |  |  |
| 2. | Falling | Neil Tennant, Chris Lowe | Pete Heller, Terry Farley | 6.43 |  |  |  |  |  |
| 3. | Nothing Can Stop Us | Mike Percy, Tim Lever, Tracy Ackerman | Brothers in Rhythm | 4.06 |  |  |  |  |  |
| 4. | Love Is Waiting | Bob Stanley, Pete Wiggs | Saint Etienne | 4.48 |  |  |  |  |  |
| 5. | Cowboy Style | Minogue, Anderson, Seaman | Brothers in Rhythm | 4.44 |  |  |  |  |  |
| 6. | Say Hey | Minogue | Brothers in Rhythm | 3.37 |  |  |  |  |  |
| 7. | Drunk | Minogue, Anderson, Seaman | Brothers in Rhythm | 3.59 |  |  |  |  |  |
| 8. | I Don't Need Anyone | Minogue, Bradfield, Nick Jones | Eringa, Bradfield | 3.14 |  |  |  |  |  |
| 9. | Jump | Minogue, Rob Dougan | Dougan | 4.04 |  |  |  |  |  |
| 10. | Limbo | Minogue, Ball, Vauk | Ball, Vauk | 4.05 |  |  |  |  |  |
| 11. | Through the Years | Minogue, Ball, Vauk | Ball, Vauk | 4.20 |  |  |  |  |  |
| 12. | Dreams | Minogue, Anderson, Seaman | Brothers in Rhythm | 3.44 |  |  |  |  |  |
| 13. | Too Far | Minogue | Brothers in Rhythm | 4.43 |  |  |  |  |  |
| 14. | Confide in Me (Big Brothers Mix)  | Anderson, Seaman, Barton |  | 10.28 |  |  |  |  |  |
| 15. | If You Don't Love Me (Acoustic Version)  |  |  | 2.10 |  |  |  |  |  |
| 16. | Falling (Alternative Mix)  | Tennant, Lowe |  | 8.40 |  |  |  |  |  |
Aiheesta muualla

Kylie Minoguen virallinen sivusto (englanniksi)
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Leila Ouahabi

Leila Ouahabi
Leila Ouahabi El Ouahabi (s. 2. maaliskuuta 1993) on espanjalainen jalkapalloilija. Hän on pelipaikaltaan puolustaja. Hän pelasi Espanjan naisten maajoukkueessa ensimmäisen maaottelunsa vuonna 2016 ja on vuoden 2019 MM-kilpailujen päättyessä pelannut 29 maaottelua sekä tehnyt niissä yhden maalin.
Ouahabi edusti seuratasolla pitkään Barcelonaa ja välillä kolme vuotta Valenciaa. Kesällä 2022 hän siirtyi englantilaisseura Manchester Cityyn. Hän voitti Barcelonan joukkueessa Mestarien liigan vuonna 2021.
Constantin von Wurzbach

| Constantin von Wurzbach> Constantin Wurzbach |
| --- | --- |

Henkilötiedot
Syntynyt: 11. huhtikuuta 1818 Laibach
Kuollut: 17. elokuuta 1893 (75 vuotta) Berchtesgaden
Kansalaisuus:  Itävalta
Ammatti:  kirjailija
Kirjailija
Salanimi: Wurzbach Constant
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Constantin von Wurzbach (11. huhtikuuta 1818 Laibach – 17. elokuuta 1893 Berchtesgaden) oli itävaltalainen runoilija ja elämäkertakirjailija. Hän oli vuodesta 1845 kirjastonhoitaja sisäasiainministeriössä ja myöhemmin ministeriaalisihteeri. Wurzbach julkaisi salanimellä useita nimenomaan eeppisiä runoelmia: Mosaik (1841), Parallelen (1849) y. m., lisäksi puolalaisia sananlaskuja, kansanlauluja y. m. Hänen pääteoksensa on Biographisches Lexikon des Kaisertums Oesterreich (60 nid. 1855–1891).
Biografi

Wurzbachista tuli 1840 luutnantti Krakovan jalkaväkeen, hän valmistui 1843 filosofian tohtoriksi ja oli vuodesta 1844 kirjastonhoitaja Lembergissä. Hän oli vuodesta 1848 Wienin hovikirjaston kirjastonhoitaja ja 1849 sisäministeriön arkistonhoitaja. Hänet ylennettiin hallitusneuvokseksi, ja hän muutti 1850-luvulla Berchtesgadeniin ryhtyäkseen kirjoittamaan.
Wurzbach käytti alkuun salanimeä Wurzbach Constant kokoelmissa Mosaik (1841) ja Parallelen (1849), joita seurasivat muun muassa Gemmen (1855), Kameen (1856), Aus dem Psalter eines Poeten (1874). Hän kuuluu lähinnä Anastasius Grünin runoilijakoulukuntaan. Hän julkaisi kansanrunouden alalta teokset Die Volkslieder der Polen und Ruthenen (1846), Die Sprichwörter der Polen (1847) ja Glimpf und Schimpf in Spruch und Wort (1864) sekä kirkkoarkkitehtuuria käsittelevän teoksen Die kirchen der stadt Krakau (1853).
Wurzbachin laajoja töitä ovat Bibliographisch-statistische übersicht der Litteratur des Österreichischen Kaiserstaats (1853–1856) ja 60-osainen Biographisches lexikon des Kaiserthums Österreich (1856–1892), joka kattaa ajan vuodesta 1750 alkaen ja sisältää 24 254 elämäkertaa. Kun 25. osa ilmestyi, Wurzbach sai aatelisarvon.
Aiheesta muualla

Kuvia tai muita tiedostoja aiheesta Constantin von Wurzbach Wikimedia Commonsissa
Lepojärvi (Jämsä, Heräkulma)

| Lepojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°54′16″N, 25°00′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.024
Mittaustietoja
Pinnankorkeus:  139,1 m 
Rantaviiva:  0,6 km 
Pinta-ala:  0,022 km² 
 fiLepojärvi 
Lepojärvi on Jämsän keskiosassa Heräkulmassa sijaitseva runsaan kahden hehtaarin laajuinen järvi. Etäisyys Jämsän keskustasta on yksitoista kilometriä luoteeseen ja Tampereelta 79 kilometriä koilliseen.
Maantiede

Lepojärven pituus on 270 metriä. Järvi on soikeahko, saareton ja niemetön. Se on eteläisin kolmesta Heinävuorta (160 metriä mpy) ympäröivästä pienestä järvestä. Lepojärven pohjoispuolella sijaitsee Heräjärvi ja koillispuolella Heinäjärvi. Lepojärven ja Heinäjärven välissä sijaitsee Sikaliskolammi (138,0 metriä mpy). Lepojärven ja Sikaliskolammin välistä kulkee yhdystie 14329. Heräjärven pohjoispuolella sekä Heräjärven ja Lepojärven välissä on peltotilkkuja. Heinäjärven itäpuolella levittäytyy pieni viljelysaukea.
Lepojärvi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta. Lepojärvi on Lahnajoen alueen eteläisiä vakavesiä.
Jämsässä on myös toinen Lepojärvi, se sijaitsee Elimäen kylän lähellä noin seitsemäntoista kilometriä Heräkulman Lepojärveltä pohjoisluoteeseen. Rumakulman länsipuolella noin kahdeksan kilometriä Jämsän keskustasta lounaaseen on Lepojärvi-niminen metsälampi (138,7 metriä mpy). Noin kilometri siitä luoteeseen sijaitsee puolen hehtaarin laajuinen Lepsjärvi (131,2 metriä mpy).
Conway Marshin rautatieasema

Conway Marshin rautatieasema (tunnetaan myös nimellä Conway Morfa) oli rautatieasema lähellä Conwyn kaupunkia nykyisen Conwyn county borough’n alueella, Walesissa. Se sijaitsi North Wales Coast Linen varrella.
Historia

Conway Marshin aseman avasi London and North Western Railway vuonna 1894. Se ei ollut mukana aikatauluissa, sillä se oli pääasiassa läheisen armeijan leirin ja ampumaratojen käytössä. Kun leiri suljettiin, asema pidettiin yhä auki matkustajaliikennettä varten. Matkustajaliikenteessä se tunnettiin nimellä Conway Morfa. Viimeisen kerran asemaa tiedetään käytetyn vuonna 1929. Sen rakennukset on purettu, eikä asemasta ole enää mitään jäljellä.
Lepositeet

Jalkasiteet
Lepositeet ovat sairaaloissa yleisesti käytettävä eristysmuoto, jossa itselleen tai muille vaaraksi oleva potilas eristetään sitomalla hänet selälleen. Jalat sidotaan nilkkojen yläpuolelta, vartalo vatsan kohdalta ja ranteet samaan siteeseen vartalon kanssa. Osa siteistä voidaan myös jättää kiinnittämättä, jolloin potilas voi liikkua enemmän. Jos potilas ei ole vaarallinen, ruokailujen yhteydessä kädet irrotetaan siteistä, ja hänelle tuodaan ruoka kertakäyttöastioissa.
Potilasta voidaan pitää lepositeissä jopa kuukauden ajan, mutta näin pitkäaikainen eristäminen on harvinaista. Lepositeet aiheuttavat raajojen ja lihasten puutumista, ja kipu voi olla kovaa. Pitkään lepositeissä oleville annetaan verihyytymiä ehkäisevää lääkettä. Yleensä lääkäri tarkistaa leposidehoidon jatkumisen tarpeen aamuisin ja iltaisin.
Useimmat potilaat pitävät leposide-eristystä erittäin epämiellyttävänä, mutta joissain tapauksissa ahdistunut potilas saattaa myös itse pyytää lepositeisiin sitomista. Lepositeisiin joutuminen on yleensä seurausta väkivaltaisesta käytöksestä itseä tai muita kohtaan. Lepositeissä itsensä vahingoittaminen on lähes mahdotonta.
Leposide-eristys voidaan suorittaa vain lääkärin luvalla, ja potilas on eristyksen aikana jatkuvassa valvonnassa. Lepositeisiin eristetylle potilaalle nimetään vastuuhoitaja, ja eristyksen aikana läsnä on oltava koko ajan hoitaja. Lepositeitä käytetään myös nuortenosastoilla.
Lepopäivä (liikunta)

Lepopäivällä tarkoitetaan muun muassa kuntosaliharrastajien parissa päivää, jolloin kuntosaliharjoitteita ei tehdä, vaan levätään. Lepopäivä on tärkeä niin kehonrakennuksessa, yleisurheilussa, kuin muissakin liikuntamuodoissa lihaksiston ja hermoston palautumisen vuoksi.
Lepo onkin tärkeässä asemassa urheilussa. Se on vähintään yhtä tärkeää kuin harjoittelu, sillä riittävän levon laiminlyönti johtaa jossain vaiheessa ylikuntoon. Myös ravintopuolen laiminlyönti johtaa samanlaisiin ongelmiin. Riittävällä levolla ja ravinnolla varmistetaan elimistön palautuminen urheilusuoritteesta/suoritteista.
Leila Hatami

| Leila Hatami> لیلا حاتمی |
| --- | --- |
 Leila Hatami Cannesin elokuvajuhlilla 2013
Henkilötiedot
Syntynyt: 1. lokakuuta 1972 (ikä 52) Teheran, Iran
Kansalaisuus:   Iran
Ammatti:  näyttelijä
Puoliso:  Ali Mosaffa (vih. 1998)
Lapset:  2
Näyttelijä
Aktiivisena:  1984-
Aiheesta muualla
IMDb
Elonet
Leila Hatami (pers. ‏لیلا حاتمی‎; s. 1. lokakuuta 1972 Teheran, Iran) on iranilainen näyttelijä. Hänet tunnetaan työstään iranilaisissa elokuvissa, mukaan lukien hänen roolinsa Oscar-palkitussa elokuvassa Nader ja Simin: Ero, josta hän voitti parhaan näyttelijättären Hopeinen karhu -palkinnon Berliinin elokuvajuhlilla.
Hatami syntyi Teheranissa. Hän on vaikutusvaltaisen iranilaisen ohjaajan Ali Hatamin ja näyttelijä Zari Khoshkamin tytär. Valmistuttuaan ylioppilaaksi hän muutti Sveitsin Lausanneen ja aloitti siellä konetekniikan opinnot. Hän vaihtoi pääaineensa ranskan kieleen, valmistui ja palasi Iraniin. Hatami on naimisisissa näyttelijä Ali Mosaffan kanssa.
Aiheesta muualla

Kuvia tai muita tiedostoja aiheesta Leila Hatami Wikimedia Commonsissa
Latukka

Latukka on sukunimi, joka on muun muassa seuraavilla suomalaisilla henkilöillä:
Juho Latukka (1885–1925), Viipurin punakaartin päällikkö
Lyyli Latukka (1886–1938), kommunistipoliitikko
Topi Latukka (s. 1994), laulaja ja lauluntekijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lepospondyli

| Lepospondyli |
| --- | --- |
 Rhynchonkos (A), Phlegethontia (B), Lysorophus (C) & Diplocaulus (D)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Alaluokka::  †Lepospondyli  Zittel, 1888
Infobox OKNimi-testi OK: 
Lepospondyli on sukupuuttoon kuollut monimuotoinen sammakkoeläinten alaluokka. Niille yhteistä oli niiden selkänikamien rakenne. Lepospondylit elivät kivihiilikaudelta permikauden loppuun asti. Lajit muistuttivat salamantereita, ankeriaita, käärmeitä tai liskoja. Lepospondylit olivat pienikokoisia ja söivät ravinnokseen hyönteisiä. Lepospondyli jaetaan viiteen pääryhmään: Acherontiscidae, Adelospondyli, Aïstopoda, Lysorophia, Microsauria ja Nectridea.
Leila Ben Youssef

| Mitalit> Maa:   Tunisia.Naisten yleisurheilu.Afrikan kisat  | Mitalit> Maa:   Tunisia.Naisten yleisurheilu.Afrikan kisat  | Mitalit> Maa:   Tunisia.Naisten yleisurheilu.Afrikan kisat  | Maa:   Tunisia> Naisten yleisurheilu. |
| --- | --- | --- | --- |
|  Kultaa | Alger 2007 | seiväshyppy |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Addis Abeba 2008 | seiväshyppy |  |
Leila Maryam Ben Youssef (s. 13. marraskuuta 1981 Sidney, Montana, Yhdysvallat) on tunisialainen seiväshyppääjä, joka kilpailee Yhdysvalloissa Stanfordin yleisurheiluseurassa. Hän voitti kultaa Vuoden 2008 Afrikan-mestaruuskilpailuissa Etiopiassa.
Elämäkerta

Ben Youssef syntyi Yhdysvalloissa tohtori Lofti Ben-Youssefille ja Marie Therese Ben-Youssefille. Hänen isänsä on kotoisin Tunisiasta ja äiti Ranskasta. Tämän myötä Ben Youssefilla on kolmen maan kansalaisuudet, mutta päätti edustaa isänsä kotimaata Tunisiaa.
Hän opiskeli Sidney, Montanassa, jonka aikana Ben Youssef muun muassa voitti vuosina 1996–1998 AAU nuorten olympiamestaruuden seiväshypyssä. Hän edusti Tunisiaa vuoden 2008 kesäolympialaisissa Pekingissä, sijoittuen sijalle 17.
Chilen ralli

|  Chilen ralli |
| --- | --- |
Sarja:  Rallin MM-sarja
Sijainti:  Concepción
Ensimmäinen tapahtuma:  2019
Viimeisin tapahtuma:  2024
Eniten voittoja
Kuljettajat:   Ott Tänak (2) 
Tallit:  Toyota Gazoo Racing M-Sport Ford WRT (1)
Viimeisin kilpailu (2024):
Voittaja:    Kalle Rovanperä    Jonne Halttunen   (Toyota GR Yaris Rally1)
Chilen ralli oli Chilessä ajettu soraralli, joka ajettiin Concepción ympäristössä. Se järjestettiin ensimmäisen kerran vuonna 2019, ja se ajettiin heti osana rallin maailmanmestaruussarjaa. Kilpailun voitti Toyotan Ott Tänak. Vuoden 2020 ralli peruttiin Chilen poliittisten levottomuuksien vuoksi. Se oli MM-sarjan kilpailukalenterissa jälleen kaudella 2021, mutta se peruttiin koronaviruspandemian vuoksi. Kaudella 2022 sitä ei järjestetty.
Kaudelle 2023 Chilen ralli valittiin Argentiinan rallin tilalle.
Maaliskuussa 2023 kerrottiin monivuotisesta sopimuksesta, jonka myötä kilpailu on mukana myös vuonna 2024.
Voittajat

| Kausi | Kuljettaja | Kartanlukija | Auto | Raportti |
| --- | --- | --- | --- | --- |
| 2019 |  Ott Tänak |  Martin Järveoja | Toyota Yaris WRC | Raportti |
2020: Peruttiin levottomuuksien vuoksi
2021: Peruttiin koronapandemian vuoksi
2022: Ei järjestetty
| 2023 |  Ott Tänak |  Martin Järveoja | Ford Puma Rally1 | Raportti |
| 2024 |  Kalle Rovanperä |  Jonne Halttunen | Toyota GR Yaris Rally1 | Raportti |
Lähde:
Aiheesta muualla

Viralliset verkkosivut (espanjaksi)